VASILE PÂRVAN ȘI TRANSILVANIA 


de dr. SEVER DUMITRAȘCU 


Opera şi personalitatea lui Vasile Pârvan în istoria științei şi cul- 
turii românești au făcut obiectul mai multor lucrări, studii, articole, 
comunicări. Prin grija unuia din cei mai străluciți şi consecvenţi elevi 
ai săi — Radu Vulpe — i s-au reeditat două din principalele lucrări : 
Dacia 1, apărută în patru ediţii (1957, 1958, 1962, 1967) şi Începuturile 
vieţii romane la gurile Dunării 2 (1974), iar în anul trecut (1981) Al. Zub 
i-a retipărit un volum miscellaneu de Scrieri. Același cercetător a 
mai publicat — cu inteligenţă şi subtilitate, cum remarca Radu Vulpe — 
trei volume dedicate vieţii și creaţiei marelui savant care a fost Vasile 
Pârvan : 1. Corespondenţă și acte (1973); 2. Vasile Pârvan, efigia căr- 
turarului (1974) şi 3. Vasile Pârvan, bibliografie (1975). Fragmentar, au 
fost retipărite, într-o ediţie îngrijită de Ion Vartic și cunoscutele sale 
Memoriale * (1973). Se cuvine, de asemenea, să amintim lucrarea acad. 
Emil Condurachi : Vasile Pârvan, opera și gindirea sa istorică 5 (1957), 
apărută la împlinirea a trei decenii de la moartea cărturarului, lucrare 
în care se arătau limitele epocii în care a trăit şi lucrat şi ceea ce este 
demn de semnalat și cu acest prilej: „care i-a fost aportul la cunoaș- 


1 Cf. V. Pârvan, Dacia. An Outline of the Early Civilisations of the Car- 
patho-Danubian Countries, Cambridge, 1928; idem, Dacia. Civilizaţiile străvechi 
din regiunile carpato-danubiene, traducere de Radu Vulpe, după textul original 
francez inedit, volum publicat de Asociaţia Academică „Vasile Pârvan“ a foștilor 
membri ai Școalei Române din Roma, Bucureşti, MCMXXXVII (1937) ; idem, Dacia. 
Civilizaţiile străvechi din regiunile carpato-danubiene 2, Bucureşti, 1958, p. V—XV: 
Vasile Pârvan. Notă biograțică şi p. XVII—XXV: Prefaţa traducătorului, ambele 
de Radu Vulpe; idem, Dacia. Civilizaţiile străvechi din regiunile carpato-danu- 
bieneî, Bucureşti, 1967, p. 9—22: Notă biografică şi p. 23—30: Prefaţa traducăto- 
ului, ambele de Radu Vulpe. 

2 Cf. V. Pârvan, Începuturile vieţii romane la gurile Dunării, Bucureşti, 
1923 ; idem, Începuturile vieții romane la gurile Dunării?, Bucureşti, 1974: Cuvînt 
înainte de Radu Vulpe. . 

3 Al. Zub, Vasile Pârvan. Corespondenţă şi acte, Bucureşti, 1973; idem, 
Vasile Pârvan, efigia cărturarului, lași, 1974 ; idem, Vasile Pârvan, biobibliografie, 
București, 1975 ; Vasile Pârvan, Scrieri, text stabilit, studiu introductiv şi note de 
„Al. Zub, Bucureşti, 1981. 

â Cf. V. Pâryan, Memoriale, Bucureşti, 1923 ; idem, Memoriale?, Cluj, 1973, 
ediție îngrijită, prefață şi note de I. Vartic. 

5 E. Condurachi, Vasile Pârvan, opera şi gindirea sa istorică, în voi. Vasile 
Pârvan (1882—1927), Bucureşti, 1957. 

terea trecutului îndepărtat al Europei în general și al ţării noastre în 
special“ 6. 

În lucrările mai sus-menţionate, cum era și firesc, au fost arătate 
și legăturile lui Vasile Pârvan cu Transilvania, adică acțiunea și scrie- 
rile sale i cu privire la lupte de eliberare a românilor transilvăneni de 
sub dominaţia regimului dualist austro-ungar, strădania sa pentru pre- 
gătirea și deschiderea Universităţii românești din „Dacia superioară“, 
din Cluj, prilej cu care ilustrul învăţat a avut chemarea de onoare 
pentru a ţine — în cadru inaugural, festiv deci și plin de solemnitate 
politică, culturală, științifică și istorică — prima prelegere intitulată 
Datoria vieţii noastre 8. Marile implicaţii pozitive pe care le-a avut or- 
ganizarea acestei înalte instituţii în știința și cultura românească sînt 
azi larg cunoscute. Participînd la aceste evenimente Vasile Pârvan con- 
tinua — la dimensiunile energiei sale — pe Nicolae Bălcescu și Nicolae 
Iorga, marii săi înaintași de care se simţea legat și, totodată, pe arheo- 
logii români ce i-au premers la Universitatea din București, Muzeul 
Naţional de Antichităţi și Academia Română — Alexandru Odobescu 9 
și Grigore Tocilescu 10. 

Rîndurile de faţă nu-și propun și nici nu-și puteau permite să-și 
propună să dezbată, în economia de spaţiu și timp a unui articol, în- 
treaga problematică, vastă, complexă și de o însemnătate ca aceea pri- 
vind Transilvania și mersul ideilor științifice și filozofice sau atitudinea 
patriotică și democratică a marelui învăţat faţă de marile evenimente 
din istoria neamului la care a luat parte sau pe care le-a trăit sau re- 
ceptat. Rîndurile noastre și-au propus un ţel mai modest, de a încerca 
să atragă atenţia asupra rolului pe care l-a jucat Vasile Pârvan într-un 
mare moment istoric românesc și european — în crearea arheologiei 
românești în Transilvania. Prin datele acelui moment, după opinia 
noastră, se înscrie și un capitol important din istoria devenită a istorio- 
grafiei românești, din istoria culturii noastre în genere. Se împlinea un: 
deziderat demn de a figura ca un moment de seamă în istoria arheolo- 
giei românești. Din acest motiv cerem îngăduința ca rîndurile noastre, 
ce vor urma, să se constituie ca un modest, dar respectuos omagiu, adus 
marelui învăţat — istoric, filozof, îndrumător cultural —, dar care a 
fost mai presus de toate arheolog, adică creatorul școlii moderne româ- 
nești de arheologie. 


6 Ibidem, p. 8. 

7 V. Pârvan, Din viața lui Papiu-llarian, în „Convorbiri literare“, XXXVII, 
1903, p. 49—57; idem, Activitatea politică a lui Alexandru Papiu-llarian, în Prinos 
lui D. A. Sturdza, București, 1903, p. 375—395 ; idem, Papiu Ilarian, bursier al Bla- 
jului, în „Luceafărul“, nr. 8, 1903, p. 149—152. 

3 Idem, Universitatea naţională a Daciei Superioare, în „Luceafărul“, XIV, 
1919, p. 105—116; idem, Datoria vieţii noastre, Edit. Ram, Aninoasa-Gorj, Tiparul 
„Dacia Traiană“, Sibiu, 1920. 

9 Cf. Odobescu şi Transilvania, în „Steaua“, XXX, 1, 1979, p. 18: „“Ioată 
inteligenţa Principatelor şi mai ales toată junimea lor n-are alt vis, nici altă do- 
rință, decit unirea in idei şi lucrări cu fraţii de peste munţi spre a da înaintarea 
culturii morale, curăţeniei limbii şi explorărilor istoriei în națiunea română“. 

! 1 Cf. Dl. Gr. G. Tocilescu despre excursiune” la Sarmisegetuza, în „Fami- 
lia“, 28, 1902, p. 333—334. 

Sintem în anii 1918—1919, poporul român înscrisese în istoria sa 
naţională şi implicit în istoria universală una din marile lui victorii — 
prin lucrarea de secole asupra lui însăşi, cum glăsuia înţelepciunea băl- 
cesciană —, realizarea deplinei unităţi naţionale statale, operă a lui în 
folosul său și fără să atingă existenţa și drepturile nici unui popor eu- 
ropean sau de pe întregul mapamond. 

Care era însă, acum, în 1919, starea reală a arheologiei românești 
din Transilvania ? În ce stadiu de existenţă se afla ea? Dintre cele ce 
le cunoaștem, amintim activitatea lui Ștefan Moldovanu (1813—1900), 
fost «vicar foraneu» de Haţeg, care ne-a lăsat un serial de Annotaţiuni 
despre Țara Hațegului !!, publicate în „Foaia pentru minte, inimă și li- 
teratură“ din Brașov în anii 1853—1854, caracterizate drept „reportaje 
arheologice“ — Ștefan Moldovanu pe care însă Enciclopedia îistoriogra- 
fiei româneşti, deși poate că ar fi meritat, nici nu-l pomenește 2. Cel 
de al doilea este Julian Marțian (1867—1937), „arheolog amator“, ce a 
„strîns cu multă pasiune datele referitoare la descoperirile arheologice 
din Transilvania, publicînd un util repertoriu al lor mai întîi în limba 
germană și apoi — corectat și întregit — în 1920, în limba română“ ti: 
Repertoriu arheologic pentru Ardeal, Bistriţa, 1920, 61 p. Mai sînt de 
amintit şi acţiunile arheologico-muzeografice ale unor intelectuali din 
jurul Muzeului Astrei din Sibiu, a căror activitate se cere cercetată, 
și încă altele. Cert este că prin cele amintite se încheie șirul cercetă- 
rilor arheologice românești din Transilvania dinainte de 1918. Nu aveam 
— e lucru limpede — nici un specialist român în arheologie. Este „me- 
ritul“ regimului dualist austro-ungar care nu a pregătit și nu a permis 
pregătirea nici unui arheolog român care să studieze istoria străveche, 
veche, prefeudală şi feudală timpurie a Transilvaniei. Practic, în 1919, 
se părea că ne găsim, în acest sens, într-o situaţie ce nu se prefigura 
a putea fi depășită prea devreme. Și totuși organizarea noastră, rivna 
și inteligența au depășit cu mult această încercare. Este momentul însă 
în care existența Universităţii românești din Cluj va avea înriurire 
binefăcătoare și asupra cercetărilor arheologice din Transilvania, Banat, 
Crișana și Maramureș, prin cele două institute ce vor fiinţa în centrul 
universitar clujean interbelic : Institutul de arheologie și numismatică 
şi Institutul de studii clasice. Activitatea celor două institute, puse acum 
real în slujba adevărului istoric, necesita cadre cu pregătire adecvată, 
pentru a putea răspunde la sarcinile importante pe care ţara şi poporul 
le reclamau de la o atare activitate. Grija era a mai multor cărturari 
români în frunte cu Nicolae Iorga. Între ei se distinge — prin talentul 
său în organizarea cercetărilor științifice și datorită cunoașterii situaţiei 
cercetărilor arheologice din Transilvania — Vasile Pârvan. Astfel, la 
Institutul de studii clasice este chemat umanistul-enciclopedist, moldo- 


11 1. 1. Russu, Inscripțiile Daciei romane, I, Bucureşti, 1975, p. 49—50, n. 19. 

1 Cf. Enciclopedia istoriografiei româneşti, Bucureşti, 1978, p. 225. 

13 Ibidem, p. 211, s.v. 

ti Cf. V. Pârvan, Universitatea națională a Daciei Superioare, în vol. V. Pâr- 
Van, Scrieri, Bucureşti, 1981, p. 163 : Institutul arheologic. 

veanul Vasile Bogrea, „marele dascăl al Ardealului“ 15, cum îl va numi 
unul din cei mai străluciți elevi ai săi — arheologul român transilvănean 
Constantin Daicoviciu. Competența ştiinţifică a lui Vasile Bogrea nu 
mai e nevoie să fie subliniată, ea a fost recunoscută și apreciată în 
epocă şi este și azi. Numit profesor de latină la Universitatea din Cluj 
în 1919, numai peste un an va fi primit, ca membru corespondent, în 
secția istorică a Academiei Române. Raportul pentru primirea sa în 
Academie a fost prezentat, cum este lesne de înţeles, de marele său 
prieten — Vasile Pârvan. 

La catedra de arheologie și numismatică a Universităţii din Cluj 
a fost chemat cel mai apropiat colaborator al lui Vasile Pârvan, bucu- 
reşteanul D. M. Teodorescu (1881—1947), fost conservator la Muzeul 
Naţional de Antichităţi. Venirea sa la catedra clujeană coincide cu în- 
ceputul cercetărilor arheologilor români în Transilvania. În speţă 
D. M. Teodorescu preia conducerea săpăturilor și cercetărilor arheolo- 
gice din zona cetăților dacice din Munţii Orăștiei, cercetări asupra că- 
rora va publica la Cluj în 1923 cunoscuta sa lucrare Cercetări arheo- 


logice în Munţii Hunedoarei (56 p.). Alte două lucrări 15 — una despre 
cetatea dacică de la Costești și cealaltă despre aceea de la Grădiştea 
Muncelului — îi vor urma în 1929 şi respectiv în 1930—1931. Prin 


cercetările sale arheologice, prin cursurile de la catedra de arheologie 
și numismatică a Universităţii clujene, D. M. Teodorescu devine „unul 
din creatorii şcolii de arheologie din Cluj“ 17. Prin munca și meritele 
sale D. M. Teodorescu va îndeplini funcţii de răspundere — director al 
Institutului de arheologie şi numismatică din Cluj (1921—1928) și di- 
rector girant al Institutului de studii clasice (1929—1941), iar drept re- 
cunoaștere a descoperirilor din Munţii Orăștiei, a competenţei sale știin- 
ţifice, va fi distins cu premiile „Hillel“ şi „V. Pârvan“ ale Academiei 
Române. Cu bucureşteanul D. M. Teodorescu, din iniţiativa și cu spri- 
jinul lui Vasile Pârvan, începe în Transilvania cercetarea arheologică 
sistematică înfăptuită de arheologi români. Se înscrie o pagină nouă în 
istoria arheologiei româneşti în genere şi în special în istoria arheolo- 
giei din Transilvania. 

Paralel, din 1924, Constantin Daicoviciu va prelua conducerea să- 
păturilor arheologice de la Ulpia Traiana Sarmizegesuta, din frumoasa 
Țară a Hațegului, ceea ce va însemna începutul cercetărilor româneşti 
și în domeniul antichităţilor romane din Transilvania. În acelaşi an, 
1924, Constantin Daicoviciu va publica, în primul număr al revistei 
„Dacia“, ctitorită de Vasile Pârvan, primul studiu românesc asupra an- 
tichităţilor de la Ulpia Traiana — capitala Daciei romane 18. 


15 C. Daicoviciu, Prefaţă, la voi. Vasile Bogrea, Pagini istorico-filologice, 
Cluj, 1971, p. VII. 

16 D. M. Teodorescu, Cetatea dacă de la Costeşti, în ACMIT, II, 1929, p. 265— 
298 ; idem, Cetatea dacă de la Grădiștea Muncelului (jud. Hunedoara), în ACMIT, 
III, 1930—1931, p. 45—68. 

17 I(on) Gi(lodariu), în Enciclopedia istoriografiei româneşti, Bucureşti, 1978, 
p. 323, s.v. 

18 C. Daicoviciu, Fouilles et recherches ă Sarmizegetusa, îni „Dacia“, 1, 1924, 
p. 225—263. 

Astfel că în vara anului 1925 1% colaboratorii şi elevii lui Vasile 
Pârvan, mai în vîrstă sau tineri, vor forma, după expresia sa, un ade- 
vărat Collegium archaeologicum Dacoromanum, ce-și desfășura fructuos 
și energic activitatea pe întreg cuprinsul României. 

„Filmul“ desfăşurării în teren al acestor cercetări este impresio- 
nant, nu numai prin amploarea sa, ci și prin adîncimea greu bănuită 
a problemelor de preistorie, protoistorie și istorie veche ce le vor ridica, 
probleme ce şi în prezent sînt în curs de desfășurare, de cercetare. 

Sînt astăzi trainic integrate în istoria patriei noastre descoperirile 
începute atunci în cîteva staţiuni însemnate, efectuate fiind de cerce- 
tători și savanţi (mai tineri pe atunci) de talia lui Jon Andrieșescu (Sul- 
tana), Vladimir Dumitrescu și lon Nestor (Gumelnița), Gheorghe Ștefan 
(Căscioarele), Vasile Christescu (Boian), T. Sauciuc-Săveanu (Callatis- 
Mangalia), în provinciile românești Muntenia și Dobrogea. 

În Transilvania, aşa cum scrie Vasile Pârvan într-unui din pri- 
mele rapoarte generale de săpături arheologice din întreaga Românie, 
D. M. Teodorescu începuse împreună cu asistenții „Ferenczi şi Simu“ 
săpăturile la cetatea dacă de la Costești, în Munţii Orăștiei, iar la Ulpia 
Traiana „asistentul d-lui Teodorescu, d-l Daicoviciu, împreună cu d-l 
Mallâsz directorul Muzeului regional din Deva“ executau săpături în 
forum-ul Capitalei Daciei romane. Se executau, de asemenea, săpături 
arheologice în castrul de la Brețcu, de Emil Panaitescu, la Lechinţa de 
Mureș, de Dorin Popescu și la Ariușd de Francise Lâszl6. În Banat 
efectua cercetări arheologice la Tibiscum (lingă Caransebeș) G. G. Ma- 
teescu. 

Alături și împreună cu cercetările efectuate în celelalte provincii 
istorice româneşti, cele din Transilvania constituiau o parte integrantă 
a desfășurării arheologiei noastre pe întreg cuprinsul României. Sub 
îndrumarea ştiinţifică a marelui magistru care a fost Vasile Pârvan, 
prin clarviziunea și competenţa sa, prin grija nobilă ce a purtat-o știin- 
ţei arheologice, cu precădere formării de cadre științifice de speciali- 
tate, cu pregătire înaltă, se va crea în România, cuprinzind toate pro- 
vinciile istorice românești, deci și Transilvania, creaţia sa cea mai de 
seamă : școala modernă românească de arheologie, de competenţă și 
valoare europeană, parte integrantă și egală în concertul arheologiei 
mondiale. 

În Transilvania sînt efectuate pentru prima dată în istoria arheo- 
logiei românești, în genere, cercetări arheologice sistematice și de an- 
vergură, de specialiști români de înaltă calificare, atacîndu-se marile 
probleme ale istoriei vechi ale acestei provincii istorice românești — ci- 
vilizația și cultura dacică, stăpinirea romană în Dacia și de aici sim- 
bioza daco-romană, romanizarea și continuitatea poporului român pe 
teritoriul unicei sale patrii — Dacia- România. 

Șantierele mari, de atunci, au devenit şantiere permanente, ele 
există și azi: șantierul arheologic pentru studiul cetăților dacice din 
Munţii Orăştiei (jud. Hunedoara), avînd în centrul atenţiei chiar capi- 


19 V. Pârvan, Săpăturile arheologice din România în vara anului 1925, în 
vol, Scrieri, p. 3271—333. 

tala Daciei libere — preromane, Sarmizegetusa Regia ; șantierul arheo- 
logic pentru cercetarea stăpinirii romane în Dacia, a capitalei Daciei 
romane, Ulpia Traiana Augusta Dacica Sarmizegetusa, de la Grădiştea 
Țării Hațegului (jud. Hunedoara) și șantierul arheologic de la Tibiscum, 
din Banat. 

Înscrierea acestor cercetări, deci şi a celor din Transilvania și Ba- 
nat, în circuitul ştiinţific internaţional, impunerea lor în rîndul celor 
mai importante și valoroase creaţii din arheologia europeană, a fost fă- 
cută — ca o încoronare a întregului sistem de organizare ştiinţifică 
pârvaniană — prin publicarea revistei „Dacia“, care, după cum este în- 
deobște cunoscut, prezintă şi azi arheologia românească în faţa uma- 
nității. De atunci și pînă azi „Dacia“ s-a impus ca prima noastră publi- 
caţie permanentă de arheologie şi istorie veche în bibliografia mon- 
dială de specialitate. 

Şi, ceea ce dovedea gîndire nobilă, superioară și clarvăzătoare, la 
săpăturile arheologice din Transilvania, de sub îndrumarea lui Vasile 
Pârvan, au luat parte şi arheologi maghiari transilvăneni din România : 
Francise Lăszld de la Sf. Gheorghe, căruia marele savant îi va dedica 
în „Dacia“ (vol. 1) un evocator articol, Alexandru Ferenczi de la Cluj, 
drept ilustrare concretă a spiritului său de colaborare colegială în do- 
meniul științei arheologice. 

Vasile Pârvan şi școala românească modernă de arheologie nu au 
căzut nici atunci şi niciodată pe panta exclusivismului, așa cum s-a în- 
timplat în timpul regimului dualist austro-ungar, cînd nici un tînăr 
român nu a fost admis să se pregătească sau să efectueze, ca specialist, 
săpături arheologice. Atît Fr. Lăszl6%, cît şi Al. Ferenczi?! sau 
M. Roska 2? vor fi publicaţi chiar în primul număr al revistei „Dacia“, 
în 1924, deci de Vasile Pârvan, articole în limbi străine, deci se vor 
afirma ca oameni de ştiinţă nu numai în ţară, ci şi în străinătate. Sin- 
gurul care nu este pomenit de Vasile Pârvan în citata lucrare — Să- 
păturile arheologice din România în vara anului 1925 —, este M. Roska. 
O scrisoare adresată de marele savant român lui M. Roska — publi- 
cată de Al. Zub — ne dă o explicaţie a aceste: tăceri a lui Vasile Pâr- 
van. Scrisoarea arată atitudinea politică a !'ui M. Roska, ostilă intere- 
selor româneşti. M. Roska îl „ameninţase“ pe Vasile Pârvan că, din 
motive necunoscute nouă, va pleca din România și în acest caz prin el 
va pleca jumătate din arheologia din România. La această scrisoare, 
care mai conținea, ca şi una (sau mai multe ?) anterioară, elemente pri- 
vind caracterul lui M. Roska, ilustrul savant Vasile Pârvan răspunde 
limpede şi calm : „Dacă d-voastră veţi putea pleca în Ungaria, va pleca 
nu (s.n.) 1/2 din arheologia Regatului Român, ci o parte mai mică, la 
înlocuirea căreia noi lucrăm aici din plin prin creșterea de tineri cer- 


2 F. Lâszl6,. Les types des vases peintes d'Ariușd, în „Dacia“, [, 1924, p. 1—27. 


21 Al. Ferenczi, Les fouilles archeologiques de Poiana Selei, pres de Sarmi- 
zegetusa, în „Dacia“, I, 1924, p. 264—272. 


2 M. Roska, Recherches prâhistoriques pendant l'annâe 1924, în „Dacia“, [, 
1924, p. 297—3186. 

cetători serioși de preistorie întîi cu studii în ţară, iar apoi perfec- 
ţionaţi în străinătate“ 2%. 

Recent, descoperirea a șapte scrisori adresate de M. Roska episcopu- 
lui romano-catolic de Oradea 24 (1923—1929), [. Karâcsonyi, care a pro- 
movat „idei clericalo-conservatoare“ 3% și a avut el însuși atitudine os- 
tilă 2, reacționară față de România, ne demonstrează că M. Roska in- 
trase sub îndrumarea „știinţifică“(?) a episcopului de Oradea, medievist, 
dar care nu era decît arheolog amator, și confirmă prudența lui Vasile 
Pârvan cu privire la atitudinea politică a lui M. Roska. M. Roska în- 
cepuse să efectueze cercetări arheologice în nord-vestul României „sub 
îndrumarea“ episcopului de Oradea, I. Karâcsonyi. De altfel și eveni- 
mentele ulterioare morţii lui Vasile Pârvan vor confirma atitudinea lui 
M. Roska, care în 193827 își părăsește Ardealul, România și pleacă în 
Ungaria horthystă, de unde se va reîntoarce în 1941 cu armatele ultra- 
reacționare ale cotropitorilor fasciști, la Cluj, tipărind între 1941—1944 
publicaţia „Kâzlemenyek“ 28 și altele. În 1944—1945 părăsește definitiv 
țara și moare în străinătate, lăsînd în urma sa o operă interesantă sub 
aspect documentar, dar gravitînd uneori într-un anturaj politic ce nu 
ar face cinste nici unui cercetător sau savant onest. Căci Vasile Pârvan 
și D. M. Teodorescu — o spune M. Roska personal în 1941 — primul 
l-a publicat permanent în „Dacia“ cît a trăit, cu toate că săpa sub în- 
drumarea episcopului de Oradea, iar al doilea l-a sprijinit la Cluj în 
perioada interbelică. Menţiunea aceasta era necesară pentru a sublinia 
încă odată marea nobleţe 2, dar și fermitatea aceluia care a fost, este 
și va rămîne mereu creatorul școlii moderne românești de arheologie 
pe întreg cuprinsul României — Vasile Pârvan. 


Dar distinsul arheolog și cărturar nu a fost numai un organizator 
tenace și strălucit al activităţii de cercetare arheologică, ci și savantul 
care pentru prima dată, într-o sinteză magistrală, clasică, permanent 
actuală, prin care a întemeiat dacologia ca disciplină arheologică, va fi 


15 V. Pârvan, Corespondenţă și acte, Bucureşti, 1973, p. 274—2175, nr. 312 : 1925, 
dec. 2, Bucureşti, — „V. Pârvan către Martin Roska, privitor la atitudinea politică 
a destinatarului, ostil intereselor româneşti“ etc., nota lui Al. Zub, editorul volu- 
mului. 

2% Muzeul Ţării Crişurilor, Documente, Inv. nr. 1484—1490. 

% Enciclopedia istoriografiei româneşti, p. 188, s.v. 

26 J. Karâcsony, Les droits historiques de la nation hongroise &ă Lintegrite 
territoriale de son pays, Budapesta, 1919 ; cf. N. Stoicescu, Continuitatea românilor, 
Bucureşti, 1980, p. 54—55, n. 147—151. 

21 Informaţie amabilă de Ia 1. Ferenczi, căruia îi mulțumim şi pe această cale. 
Tot 1. Ferenczi ne-a informat că în 1941—1944, sub dictatura horthystă, M. Roska 
l-a înlăturat pe tatăl său, arheologul S. Ferenczi, din arheologie din cauza atitu- 
dinii sale din România. Cf. şi S. Neagoe, Viaţa universitară clujeană interbelică, 
Cluj-Napoca, 1980, p. 203—205, nota în care cei doi arheologi clujeni Al. Ferenczi 
şi St. Kovâcs confirmă şi îşi dau adeziunea, alături de toţi universitarii clujeni, 
că vor participa la adunarea antirevizionistă de la Cluj din 3 decembrie 1936. 

% Le redacteur (M. Roska),  Avants-propos, în „Kâzlemenyek“, I, 1941, 
p. 8—10. 

2 V, Pârvan îi publică şi în vol. II al „Daciei“, lui M. Roska, Rapport pre- 
liminaire sur les fouilles archeologiques de lannte 1925, în „Dacia“, II, 1925, 
p. 400—116. 

şi cel care în Getica % va înmănunchea într-un tot limpede știrile is- 
torice cu datele arheologice din tot cuprinsul geto-dacic, deci şi în Tran- 
silvania, Banat, Crişana şi Maramureș. 

Şi în ultima sa lucrare Dacia?!, apărută postum, Vasile Pârvan 
cuprinde în tratarea celor cinci capitole (foste cele cinci prelegeri de 
la Cambridge din 1926, ţinute în urma invitaţiei grupării ştiinţifice en- 
gleze „Special Board for Classic“) întreaga Dacie, cu descoperirile ar- 
heologice din întreg spaţiul locuit de geto-daci, deci și din Transilvania. 
Cercetările arheologice ulterioare l-au confirmat pe Vasile Pârvan în 
multe din ideile sau ipotezele avansate în lucrarea sa. Desigur, sînt și 
unele ipoteze ale sale care nu şi-au găsit, sau nu şi-au găsit încă, o re- 
zolvare favorabilă sau invers, lucru explicabil în orice cercetare știin- 
ţifică. Trebuie, în același timp, să luăm în considerare şi stadiul de în- 
ceput în care se găseau unele din domeniile de cercetare ale arheologiei 
privind trecutul istoric al Daciei, în momentul în care scria marele 
arheolog. 

Firește, expunerea tuturor problemelor ridicate de Vasile Pârvan 
în cele două lucrări de mare sinteză: Getica şi Dacia, cîntărite compa- 
rativ și real cu ceea ce s-a înfăptuit în arheologia noastră de la apariția 
lor şi pînă astăzi, necesită un studiu special și ele nu pot fi cuprinse 
în economia rîndurilor acestui articol. 

Scopul nostru a fost să încercăm a sublinia aportul pe care Vasile 
Pârvan l-a adus — prin organizarea cercetărilor arheologice din întreg 
cuprinsul ţării 3 — la cunoașterea trecutului istoric al Transilvaniei. Și, 
ceea ce este, la fel, demn de remarcat, este faptul că imediat, cu o rapi- 
ditate uimitoare, aceste rezultate au fost introduse în cunoașterea în- 
tregului — istoria Daciei, istoria veche a României, în toată cuprinde- 
rea sa, prin cele două mari sinteze — Getica și Dacia. Este aceasta o 
pagină nemuritoare din istoria arheologiei românești. Ea este în acelaşi 
timp și o pagină din istoria noastră contemporană — reflectînd con- 
tribuția adusă de Vasile Pârvan la cercetarea arheologică, la edificarea 
și întărirea edificiului nostru statal după unirea din 1918. 

Receptarea operei și activităţii științifice şi culturale a lui Vasile 
Pârvan — din care un capitol va trebui dedicat întotdeauna interesului 
pe care el l-a arătat Transilvaniei —, în perioada interbelică şi în anii 
socialismului, dovedește că opera sa s-a înscris în rîndul celor mai alese 
creaţii ale istoriei noastre moderne și contemporane. 

Cinstirea operei și activității sale de către poporul nostru — în 
anul 1982 prin UNESCO, de toată umanitatea — arată nu numai trăini- 

„% V. Pârvan, Getica. O protoistorie a Daciei, Bucureşti, 1926, passim. 

d Idem, Dacia. Civilizaţiile antice din țările carpato-danubiene, Bucureşti, 
1967, passim. 

% Cf. S. Lambrino, Vasile Pârvan — eruditul, organizatorul, în „Arhiva 
pentru ştiinţa şi reforma socială“, VII, 1928, nr. 3—4, p. 344—357; E. Condurachi, 
Vasile Pârvan, în „Dacia“, N.S., 1, 1957, p. 9-40; VI. Dumitrescu, Vasile Pârvan, 
în SCIV, 1—4, 1957, p. 9—16; R. Vulpe, Activitatea ştiințițică a istoricului Vasile 
Pârvan, în „Studii“, X, 3, 1957, p. 7—39; idem, Vasile Pârvan şi Transilvania, în 
„Steaua“, XVIII, 6, 1967, p. 7—10; idem, Vasile Pârvan şi Dobrogea. în ,„Ţomis“. 
II, 6. 1967, p. 17; AL. Zub, Vasile Pârvan, efigia cărturarului, p. 241—972 

cia gîndirii sale, ci și faptul că în anii noștri, ai creaţiei materiale și 
spirituale celei mai durabile din istoria poporului nostru, şi cinstirea 
înaintaşilor — între care un loc de seamă îl ocupă Vasile Pârvan — a 
cunoscut și cunoaște unul din momentele sale remarcabile. 


VASILE PÂRVAN ET LA TRANSYLVANIE 
Resume 


L'auteur presente certains aspects de lLactivite de Vasile Pârvan pendant 
les annes d'apres 1918 etţ le r6le jou€ par le grand archâologue roumain dans 
Vorganisation des recherches archâologiques sur toute Pâtendue du pays, y compris 
la Transylvanie. 

Par Vactivite de Vasile Pârvan, par celle de ses collaborateurs et 6l&ves, 
on avait cre€, depuis 1925 dejă, râellement, ce qu'il nommait Collegium archeolo- 
gicum Dacoromanum, Ecole roumaine moderne d'archeologie. 

On effectuait en Transylvanie des recherches systematiques dans la capitale 
de la Dacie preromaine — Sarmizegetusa Regia (par D. M. Teodorescu), dans la 
capitale de la Dacie romaine Ulpia Traiana Augusta Dacica Sarmizegetusa (par 
C. Daicoviciu) et ă Tibiscum en Banate (par G. G. Mateescu), des recherches que 
continuent aussi de nos jours dans des conditions optimales. 

Vasile Pârvan fut le premier archâologue roumain qui inclut aussi dans ses 
syntheses Getica et Dacia les dâcouvertes archeologiques de Transylvanie, en tel 
que decouvertes archeologiques illustrant et definissant des parties de la Dacie 
pendant Vantiquite et de la Roumanie contemporaine. 

